Ísland er komið áfram í milliriðla á EM karla í handbolta , þrátt fyrir að enn sé ein umferð eftir í riðlakeppninni , eftir að Danir og Ungverjar skildu jafnir , 24 : 24 , í síðari leik dagsins í E-riðli í Malmö . Danir verða að vinna Rússa og treysta á að Íslendingar vinni Ungverjaland til að fara áfram í milliriðla . Annars verða það Ungverjar sem fylgja Íslendingum áfram . Ungverjar komust yfir snemma leiks og héldu forskotinu nánast allan leikinn . Munurinn varð mestur fjögur mörk , 10 : 6 . Staðan var 23:21 þegar skammt var eftir , en þá skoruðu Danir þrjú mörk í röð og komust í 24 : 23 . Zoltan Szita jafnaði í 24 : 24 og þar við sat . Mikkel Hansen fékk tækifæri til að skora sigurmarkið í lokin en Roland Mikler varði frá honum . Í kjölfarið fengu Ungverjar átta sekúndur í lokasókninni , en tókst ekki að koma skoti á markið . Zsolt Balogh skoraði sjö mörk fyrir Ungverja og Magnus Bramming gerði sex fyrir Dani .